CELEX: 32022D1238
Language: sk
Date: 2022-07-18 00:00:00
Title: Rozhodnutie Rady (SZBP) 2022/1238 z 18. júla 2022, ktorým sa predlžuje mandát osobitného zástupcu Európskej únie pre Africký roh a mení rozhodnutie (SZBP) 2021/1012

19.7.2022   
               
               
                  SK
               
               
                  Úradný vestník Európskej únie
               
               
                  L 190/127
               
            
         ROZHODNUTIE RADY (SZBP) 2022/1238
         z 18. júla 2022,
         ktorým sa predlžuje mandát osobitného zástupcu Európskej únie pre Africký roh a mení rozhodnutie (SZBP) 2021/1012
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 33 a článok 31 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada sa 8. decembra 2011 dohodla na vymenovaní osobitného zástupcu Európskej únie (ďalej len „OZEÚ“) pre Africký roh.
                  
               
                     (2)
                  
                  
                     Rada 21. júna 2021 prijala rozhodnutie (SZBP) 2021/1012 (1), ktorým bola pani Annette WEBEROVÁ vymenovaná za OZEÚ pre Africký roh. Mandát OZEÚ má uplynúť 31. augusta 2022.
                  
               
                     (3)
                  
                  
                     Mandát OZEÚ by sa mal predĺžiť o ďalšie obdobie 24 mesiacov a mala by sa stanoviť nová finančná referenčná suma na obdobie od 1. septembra 2022 do 31. augusta 2024.
                  
               
                     (4)
                  
                  
                     OZEÚ bude mandát vykonávať v situácii, ktorá sa môže zhoršiť a mohla by brániť dosahovaniu cieľov vonkajšej činnosti Únie stanovených v článku 21 zmluvy,
                  
               PRIJALA TOTO ROZHODNUTIE:
         
            Článok 1
            Mandát pani Annette WEBEROVEJ ako osobitnej zástupkyne Európskej únie (OZEÚ) pre Africký roh sa predlžuje do 31. augusta 2024. Rada môže na základe posúdenia Politickým a bezpečnostným výborom a na návrh vysokého predstaviteľa Únie pre zahraničné veci a bezpečnostnú politiku rozhodnúť, že sa mandát OZEÚ skončí skôr.
         
         
            Článok 2
            Rozhodnutie (SZBP) 2021/1012 sa mení takto:
            
                        1.
                     
                     
                        V článku 5 sa v odseku 1 dopĺňa tento pododsek:
                        „Finančná referenčná suma určená na úhradu výdavkov spojených s mandátom OZEÚ na obdobie od 1. septembra 2022 do 31. augusta 2024 je 4 744 381,14 EUR.“.
                     
                  
                        2.
                     
                     
                        V článku 14 sa druhá veta nahrádza takto:
                        „OZEÚ predkladá Rade, VP a Komisii pravidelné správy o pokroku a do 31. mája 2024 predloží záverečnú komplexnú správu o vykonávaní mandátu.“.
                     
                  
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 18. júla 2022
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Rozhodnutie Rady (SZBP) 2021/1012 z 21. júna 2021, ktorým sa vymenúva osobitná zástupkyňa Európskej únie pre Africký roh (Ú. v. EÚ L 222, 22.6.2021, s. 27).